***** ΚΑΝΟΝΙΣΜΟΣ (ΕΟΚ) αριθ. 309/88 ΤΗΣ ΕΠΙΤΡΟΠΗΣ της 2ας Φεβρουαρίου 1988 για τροποποίηση του κανονισμού (ΕΟΚ) αριθ. 537/70 που εξουσιοδοτεί τα κράτη μέλη να λάβουν μέτρα παρεκκλίσεως από ορισμένα κριτήρια των κανόνων ποιότητος που εφαρμόζονται στις εξαγωγές προς τις τρίτες χώρες βολβών, κρομμύων και κονδύλων για παραγωγή ανθέων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί κοινής οργανώσεως αγοράς στον τομέα των ζώντων φυτών και των προϊόντων ανθοκομίας (1), τον κανονισμό (ΕΟΚ) αριθ. 315/68 του Συμβουλίου της 12ης Μαρτίου 1968 περί των κανόνων ποιότητος για τους βολβούς, τα κρόμμυα και τους κονδύλους για παραγωγή ανθέων (2), όπως τροποποιήθηκε τελευταία από τον κανονισμό (ΕΟΚ) αριθ. 1733/84 (3), και ιδίως το άρθρο 2 παράγραφος 2, Εκτιμώντας: ότι, κατά το άρθρο 2 παράγραφος 2 του κανονισμού (ΕΟΚ) αριθ. 315/68, τα κράτη μέλη δύνανται να εξουσιοδοτηθούν να λάβουν μέτρα παρεκκλίσεως όσον αφορά ορισμένα κριτήρια των κανόνων ποιότητος για να επιτραπεί στους εξαγωγείς να ικανοποιήσουν τις εμπορικές απαιτήσεις ορισμένων τρίτων χωρών· ότι τα φυτοϋγειονομικά μέτρα στον τομέα των φυτών που ισχύουν στην Ιαπωνία επιβάλλουν την καλλιέργεια βοβλών του Hyacinthus orientalis εισαγομένων ένα έτος τουλάχιστον πριν επιτραπεί η εμπορία· ότι κατά τη διάρκεια του έτους αυτού το μέγεθος των βολβών του Hyacinthus orientalis μεγαλώνει τουλάχιστον κατά 2 εκατοστά· ότι η κατάσταση αυτή ελήφθη υπόψη από τον κανονισμό (ΕΟΚ) αριθ. 537/70 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 2737/77 (5) και τον κανονισμό (ΕΟΚ) αριθ. 3420/84 της Επιτροπής (6), που έχουν επιτρέψει ελάχιστο μέγεθος 12 εκατοστών για τους βολβούς του Hyacinthus orientalis που εξάγονται προς την Ιαπωνία· ότι τα μέτρα αυτά έληξαν στις 31 Δεκεμβρίου 1987· ότι δεν μπορεί να προβλεφθεί η κατάργηση των φυτοϋγειονομικών μέτρων που υπάρχουν στην Ιαπωνία· ότι θα πρέπει, συνεπώς, να επαναφερθούν τα μέτρα που προβλέπονται από τον κανονισμό (ΕΟΚ) αριθ. 2737/77· ότι πρέπει να περιορισθεί η διάρκεια ισχύος του παρόντος κανονισμού σε περίοδο που να επιτρέπει την εκτίμηση της αποτελεσματικότητάς του· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζώντων Φυτών και Προϊόντων Ανθοκομίας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 537/70 τροποποιείται ως εξής: 1. Στο άρθρο 1 παράγραφος 1 προστίθεται η ακόλουθη ένδειξη: «Hyacinthus orientalis» έως τις 31 Δεκεμβρίου 1988. 2. Στο παράρτημα, προστίθεται το κείμενο που εμφαίνεται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται έως τις 31 Δεκεμβρίου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Φεβρουαρίου 1988.

[Source: multi_eurlex | Tokens: 2636]